
   Proiect
                                                                                                                               
DECIZIE nr.5/  


Cu privire la implementarea proiectului SOLIDES 
la Oficiul Medicilor de Familie Volintiri

     În scopul îmbunătățirii condițiilor de prestare a serviciilor medicale și reducerii consumului de energie convențională; ținând cont de solicitarea IMSP Centrul de Sănătate Ștefan Vodă privind permiterea executării lucrărilor de eficientizare energetică a clădirii și instalarea panourilor fotovoltaice la Oficiul Medicilor de Familie Volintiri;
     în temeiul prevederilor art. 43 alin. (1) lit. c) și art. 46 din Legea nr. 436/2006 privind administrația publică locală, Consiliul raional Ștefan Vodă DECIDE:

1. Se permite IMSP Centrul de Sănătate Ștefan Vodă, în condițiile legislației în vigoare și cu respectarea drepturilor titularului bunului imobil, realizarea lucrărilor prevăzute în cadrul proiectului „SOLIDES – Sănătate, organizații ale societății civile și combaterea emisiilor de gaze cu efect de seră prin inovații sustenabile în domeniul energiei regenerabile”, care urmează să fie realizat în perioada 2026–2027 la Oficiul Medicilor de Familie Volintiri, după cum urmează:
1.1 instalarea unui sistem de panouri fotovoltaice cu o capacitate de 18 kw pe terenul aferent Oficiului Medicilor de Familie Volintiri, cu nr. cadastral 8537201.120;
1.2 izolarea termică a planșeului clădirii;
1.3 amenajarea sistemului de ventilare;
1.4 repararea și izolarea termică a pereților exteriori ai clădirii.
2. Executarea lucrărilor prevăzute la pct. 1 se va realiza cu respectarea documentației tehnice aplicabile, a cerințelor de securitate și a normelor legale în domeniul construcțiilor, eficienței energetice și instalațiilor electrice, după caz.
3. Direcția construcții, gospodărie comunală și drumuri, va asigura coordonarea executării lucrărilor cu autoritățile și instituțiile competente, precum și obținerea actelor permisive și a avizelor necesare, în cazurile prevăzute de legislație.
4. Controlul executării prezentei decizii se atribuie doamnei Valeria Caușnean, vicepreședinta raionului Ștefan Vodă.
5. Prezenta decizie poate fi contestată prin depunerea unei cereri prealabile la autoritatea emitentă, cu sediul în or. Ștefan Vodă, str. Libertății nr. 1, în termen de 30 de zile de la data comunicării, în conformitate cu prevederile Codului administrativ al Republicii Moldova nr. 116/2018.
6. Prezenta decizie se include în Registrul de stat al actelor locale (actelocale.gov.md), se publică pe pagina web a Consiliului raional Ștefan Vodă (www.stefan-voda.md) și se aduce la cunoştinţa persoanelor și instituțiuilor relevante.

